CELEX: 52010SC0746
Language: lv
Date: 2010-06-15
Title: Priekšlikums Padomes lēmums par pārmērīga budžeta deficīta pastāvēšanu Somijā

LV
LV    LV
 ---pagebreak---    EIROPAS KOMISIJA
                                 Briselē, 15.6.2010
                                 SEC(2010) 746 galīgā redakcija
                     Priekšlikums
                PADOMES LĒMUMS
   par pārmērīga budžeta deficīta pastāvēšanu Somijā
LV                                                              LV
 ---pagebreak---                                       PASKAIDROJUMA RAKSTS
   1.        STABILITĀTES UN IZAUGSMES PAKTA PIEMĒROŠANA PAŠREIZĒJĀ KRĪZES SITUĀCIJĀ
   Daudzu ES valstu kopbudžeta deficīts patlaban pārsniedz Līgumā noteikto atsauces vērtību
   3 % no IKP. Uz bieži vien ievērojamo deficīta pieaugumu, kā arī uz parāda attīstību jāraugās
   nepieredzētās vispasaules 2008./2009. gada finanšu krīzes un ekonomikas lejupslīdes
   kontekstā. Jāņem vērā vairāki faktori. Pirmkārt, ekonomikas lejupslīdes rezultātā samazinās
   nodokļu ieņēmumi un pieaug sociālo pabalstu (piemēram, bezdarbnieka pabalstu) izdevumi.
   Otrkārt, ņemot vērā to, ka budžeta politikai ir svarīga nozīme ārkārtas situācijā, kas pašreiz
   valda ekonomikā, Komisija 2008. gada novembra Eiropas ekonomikas atveseļošanas plānā
   (EEAP), ko decembrī apstiprināja Eiropadome, aicināja veikt fiskālās stimulēšanas
   pasākumus. Plānā paskaidrots, ka stimulēšanas pasākumiem jābūt savlaicīgiem,
   mērķtiecīgiem, ar ierobežotu darbības laiku un katrā dalībvalstī dažādiem, lai ņemtu vērā šo
   valstu atšķirīgos stāvokļus attiecībā uz valsts finanšu ilgtspējību un konkurētspēju, un tie
   jāpārtrauc, kad ekonomiskie apstākļi uzlabojas. Visbeidzot, lai stabilizētu finanšu sektoru,
   vairākas dalībvalstis ir veikušas pasākumus, no kuriem daži ir ietekmējuši parādu vai palielina
   risku, ka deficīts un parāds varētu nākotnē pieaugt, lai gan dažas valstis atbalsta pasākumu
   izmaksas nākotnē varētu atgūt.
   Stabilitātes un izaugsmes paktā noteikts, ka Komisijai jāuzsāk pārmērīga budžeta deficīta
   novēršanas procedūra vienmēr, kad kādas dalībvalsts budžeta deficīts pārsniedz atsauces
   vērtību 3 % no IKP. Stabilitātes un izaugsmes paktā 2005. gadā izdarīto grozījumu mērķis
   bija jo īpaši nodrošināt to, ka situācija ekonomikā un budžeta stāvoklis ir pilnībā ņemts vērā
   visos pārmērīga budžeta deficīta novēršanas procedūras posmos. Tādējādi Stabilitātes un
   izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta
   stāvokli, ņemot vērā situāciju ekonomikā, un tādējādi ilgtermiņā nodrošinātu valsts finanšu
   ilgtspējību.
   2.        IEPRIEKŠĒJIE         PASĀKUMI      PĀRMĒRĪGA          BUDŽETA       DEFICĪTA    NOVĒRŠANAS
             PROCEDŪRĀ
   Līguma par Eiropas Savienības darbību 126. pants paredz pārmērīga budžeta deficīta
   novēršanas procedūru. Šī procedūra ir sīkāk aprakstīta Padomes Regulā (EK) Nr. 1467/97
   „par to, kā paātrināt un precizēt pārmērīga budžeta deficīta novēršanas procedūras
   īstenošanu”1, kas ietilpst Stabilitātes un izaugsmes paktā.
   Saskaņā ar Līguma 126. panta 2. punktu Komisijai jāuzrauga budžeta disciplīnas ievērošana,
   pamatojoties uz šādiem diviem kritērijiem: a) vai plānotā vai faktiskā valsts budžeta deficīta
   attiecība pret iekšzemes kopproduktu (IKP) pārsniedz atsauces vērtību 3 % (izņemot
   gadījumus, kad šī attiecība ir būtiski un pastāvīgi samazinājusies un sasniegusi atsauces
   vērtībai tuvu līmeni, vai arī ja atsauces vērtība ir pārsniegta tikai izņēmuma kārtā un uz laiku,
   un šī attiecība joprojām ir tuva atsauces vērtībai); un b) vai valsts parāda attiecība pret IKP
   1
           OV L 209, 2.8.1997., 6. lpp. Ziņojumā ņemtas arī vērā "Specifikācijas, kā īstenot Stabilitātes un
           izaugsmes paktu, un pamatnostādnes par stabilitātes un konverģences programmu formu un saturu”, ko
           Ekonomikas un finanšu padome pieņēma 2009. gada 10. novembrī un kas pieejamas
           http://ec.europa.eu/economy_finance/sgp/legal_texts/index_en.htm.
LV                                                      2                                                     LV
 ---pagebreak---    pārsniedz atsauces vērtību 60 % (ja vien šī attiecība pietiekami strauji nesamazinās un
   netuvinās atsauces vērtībai).
   Līguma 126. panta 3. punktā paredzēts, ka tad, ja kāda dalībvalsts neatbilst viena vai abu šo
   kritēriju prasībām, Komisija sagatavo ziņojumu. Šajā ziņojumā „ņem vērā arī to, vai valsts
   budžeta deficīts pārsniedz valdības investīciju izdevumus, kā arī ņem vērā visus citus būtiskus
   faktorus, tostarp dalībvalsts ekonomikas un budžeta stāvokli vidēji ilgā laikā.”
   Pamatojoties uz datiem, ko Somijas iestādes paziņojušas 2010. gada aprīlī2, kā arī uz
   Komisijas dienestu 2010. gada pavasara prognozi, Komisija 2010. gada 12. maijā saskaņā ar
   126. panta 3. punktu pieņēma ziņojumu par Somiju3.
   Pēc tam saskaņā ar 126. panta 4. punktu Ekonomikas un finanšu komiteja [2010. gada
   27. maijā] sagatavoja atzinumu par Komisijas ziņojumu.
   3.         PĀRMĒRĪGA BUDŽETA DEFICĪTA PASTĀVĒŠANA
   Saskaņā ar paziņojumu par pārmērīga budžeta deficīta procedūru plānotais Somijas
   kopbudžeta deficīts 2010. gadā sasniegs 4,1 % no IKP, tādējādi pārsniedzot atsauces vērtību
   3 % no IKP. Saskaņā ar 126. panta 3. punktu sastādītajā Komisijas ziņojumā pausts uzskats,
   ka deficīts nav bijis tuvu atsauces vērtībai 3 % no IKP. Trešajā papildbudžetā, ko Somijas
   Finanšu ministrija iesniedza parlamentā 2010. gada 14. maijā, norādīts, ka nodokļu ieņēmumi
   2010. gadā varētu būt par 0,5 % no IKP lielāki nekā plānots, galvenokārt paļaujoties uz
   stingrāku uzņēmumu ienākuma nodokļa uzkrāšanu. Tas rada pozitīvu risku pašreizējām
   prognozēm par valsts finansēm, bet ņemot vērā, ka nav veikts minēto prognožu pilnīgs
   atjauninājums, deficīta mērķis 2010. gadam oficiāli nav mainīts un pašreizējais novērtējums
   paliek spēkā. Plānoto atsauces vērtības pārsniegumu var uzskatīt par pārsniegumu izņēmuma
   kārtā Līgumā un Stabilitātes un izaugsmes paktā paredzētajā nozīmē. Konkrēti, tas ir radies no
   ekonomikas nopietnas lejupslīdes Līguma un Stabilitātes un izaugsmes pakta izpratnē un
   stimulējošiem pasākumiem, kas bija reakcija uz ekonomikas lejupslīdi atbilstīgi Eiropas
   ekonomikas atveseļošanas plānam. Saskaņā ar Komisijas dienestu 2010. gada pavasara
   prognozi reālais IKP samazinājās par 7,8 % 2009. gadā, bet tiek prognozēts, kas 2010. gadā
   tas būs 1,4 %. Turklāt plānoto atsauces vērtības pārsniegumu var uzskatīt par īslaicīgu.
   Saskaņā ar Komisijas dienestu 2010. gada pavasara prognozi deficīts 2011. gadā būs mazāks
   par atsauces vērtību, ja plānotā ekonomikas atgūšanās apstiprināsies. Līgumā minētais deficīta
   kritērijs nav izpildīts.
   Saskaņā ar pārmērīga budžeta deficīta paziņojumu valsts kopējais parāds 2010. gadā ir 49,9 %
   no IKP, saglabājoties zem atsauces vērtības 60 % no IKP. Saskaņā ar Komisijas dienestu
   2010. gada pavasara prognozi sagaidāms, ka parāda attiecība būs 50,5 % no IKP 2010. gadā,
   un 2011. gadā palielināsies līdz 54,9 % no IKP. Līgumā minētais parāda kritērijs ir izpildīts.
   2
            Atbilstoši Padomes Regulai (EK) Nr. 479/2009 dalībvalstīm divreiz gadā jāziņo Komisijai par plānoto
            un faktisko valsts budžeta deficīta un parāda līmeni. Jaunākie Somijas paziņotie dati ir pieejami:
            http://epp.eurostat.ec.europa.eu/portal/page/portal/government_finance_statistics/excessive_deficit/edp_
            notification_tables.
   3
            Visi ar pārmērīga budžeta deficīta novēršanas procedūru saistītie dokumenti, kas attiecas uz Somiju,
            atrodami šādā tīmekļa vietnē:
            http://ec.europa.eu/economy_finance/sgp/deficit/countries/index_en.htm.
LV                                                          3                                                        LV
 ---pagebreak---    Saskaņā ar Līguma un Stabilitātes un izaugsmes pakta noteikumiem Komisija savā ziņojumā
   analizēja arī „būtiskos faktorus”. Saskaņā ar Stabilitātes un izaugsmes paktu, gatavojot
   lēmumu par pārmērīga budžeta deficīta pastāvēšanu, tos drīkst ņemt vērā tikai tad, ja budžeta
   deficīts vienlaikus atbilst diviem nosacījumiem — ka tas saglabājas tuvu atsauces vērtībai un
   ka atsauces vērtība tiek pārsniegta tikai uz laiku. Somijas gadījumā šie abi nosacījumi nav
   izpildīti. Atsevišķi ņemot, attiecīgie faktori konkrētajā gadījumā šķiet esam diezgan labvēlīgi,
   ievērojot Somijas fiskālās politikas sekmīgos rezultātus.
   Ekonomikas un finanšu komitejas atzinums ir saskaņā ar Līguma 126. panta 4. punktu un
   atbilst Komisijas saskaņā ar 126. panta 3. punktu sniegtajā ziņojumā iekļautajam
   novērtējumam.
   Komisija, ņemot vērā savu saskaņā ar 126. panta 3. punktu sniegto ziņojumu un pamatojoties
   uz Ekonomikas un finanšu komitejas saskaņā ar 126. panta 4. punktu sniegto atzinumu,
   uzskata, ka Somijā ir pārmērīgs budžeta deficīts. Šis atzinums, ko Komisija pieņēma
   [2010. gada 15. jūnijā], tiek adresēts Padomei saskaņā ar 126. panta 5. punktu. Komisija
   iesaka Padomei pieņemt atbilstīgu lēmumu saskaņā ar 126. panta 6. punktu. Turklāt saskaņā
   ar Līguma 126. panta 7. punktu Komisija Padomei iesniedz ieteikumu par Padomes
   ieteikumu, kas adresējams Somijai, lai tiktu novērsta pārmērīga budžeta deficīta situācija.
   4.         IETEIKUMI, LAI NOVĒRSTU PĀRMĒRĪGU BUDŽETA DEFICĪTU
   Saskaņā ar Padomes Regulas (EK) Nr. 1467/97 3. panta 4. punktu Padomes ieteikumā, kas
   izdots saskaņā ar 126. panta 7. punktu, jānosaka, ka attiecīgajai dalībvalstij ne vēlāk kā sešu
   mēnešu laikā jāveic efektīvi pasākumi, kā arī jāparedz termiņš pārmērīgā budžeta deficīta
   novēršanai — tam „jābūt pilnībā novērstam nākamajā gadā pēc tā konstatēšanas, ja vien
   nepastāv īpaši apstākļi”. Izlemjot, vai pastāv īpaši apstākļi, saskaņā ar regulas 2. panta
   6. punktu jāņem vērā „būtiski faktori”, kas izskatīti atbilstīgi Līguma 126. panta 3. punktam
   sagatavotajā Komisijas ziņojumā. Regulas 3. panta 4. punktā Padomei paredzēts pienākums
   ieteikt dalībvalstij sasniegt „minimālu gada uzlabojumu vismaz 0,5 % apmērā no IKP tās
   cikliski koriģētajā bilancē, izņemot vienreizējos un pagaidu pasākumus, lai tādējādi
   nodrošinātu pārmērīga budžeta deficīta novēršanu ieteikumā norādītajā termiņā”.
   Somijas gadījumā būtiskie faktori, kas sīkāk izskaidroti Regulas (EK) Nr. 1467/97 2. panta
   3. punktā un pārbaudīti Komisijas ziņojumā, kuru tā sniedz saskaņā ar 124. panta 3.punktu,
   tiek uzskatīti par labvēlīgiem. Tomēr tie neliek secināt, ka pastāv īpaši apstākļi, kuru dēļ būtu
   attaisnojama novirze no parastā termiņa, kas noteikts pārmērīga budžeta deficīta novēršanai.
   Konkrēti, saskaņā ar Komisijas dienestu 2010. gada pavasara prognozi, ja politika netiks
   mainīta, tad jau 2011. gadā valsts kopbudžeta deficīts nedaudz samazināsies zem atsauces
   vērtības 3 % no IKP. Ņemot vērā iepriekšminēto, ir lietderīgi ļaut Somijas iestādēm īstenot
   2010. gadā paredzētos fiskālos pasākumus, vienlaikus nodrošinot to, ka plānotā atsauces
   vērtības, 3 % no IKP, pārsniegšana būs ierobežota un uz laiku. Iestādēm ir jānorāda konkrēti
   pasākumi, lai nodrošinātu plānoto pārmērīga budžeta deficīta novēršanu arī 2011. gadā.
   Lai pārmērīga budžeta deficīta novēršanas procedūras ietvaros veiktu pastiprinātu uzraudzību,
   kas ir vajadzīga, ņemot vērā pārmērīga deficīta novēršanai noteikto termiņu, būs vajadzīga
   regulāra un savlaicīga kontrole attiecībā uz paveikto fiskālās konsolidācijas stratēģijas
   īstenošanā, lai nodrošinātu pārmērīgā deficīta novēršanu. Šajā kontekstā Somijas 2011. gada
   stabilitātes programmas atjauninājumā šim jautājumam varētu atvēlēt atsevišķu nodaļu.
LV                                                  4                                                LV
 ---pagebreak---    Galveno makroekonomikas un budžeta prognožu salīdzinājums
                                                                         2007      2008       2009       2010      2011
                                         COM 2010. g. pavasara
                                                 prognoze                 4,9       1,2       -7,8        1,4        2,1
               Reālais IKP                   Fin. min. 2010. g.
              (izmaiņas %)                  pavasara prognoze             4,9       1,2       -7,8        1,1        2,1
                                         COM 2010. g. pavasara
                                                 prognoze1                 5        4,1        -5        -4,6       -3,8
      Ražošanas apjoma starpība              Fin. min. 2010. g.
        (% no potenciālā IKP)               pavasara prognoze            n.p.      n.p.       n.p.       n.p.       n.p.
                                         COM 2010. g. pavasara
                                                 prognoze                 5,2       4,2       -2,2       -3,8       -2,9
      Valsts kopbudžeta bilance              Fin. min. 2010. g.
               (% no IKP)                   pavasara prognoze             5,2       4,1       -2,4       -4,2       -2,2
                                         COM 2010. g. pavasara
                                                 prognoze                 6,7       5,6        -1        -2,6       -1,7
            Primārā bilance                  Fin. min. 2010. g.
               (% no IKP)                   pavasara prognoze            n.p.      n.p.       n.p.       n.p.       n.p.
                                         COM 2010. g. pavasara
                                                 prognoze                 2,6       2,1        0,3       -1,4        -1
       Cikliski koriģētā bilance             Fin. min. 2010. g.
               (% no IKP)                   pavasara prognoze            n.p.      n.p.       n.p.       n.p.       n.p.
                                         COM 2010. g. pavasara
                                                 prognoze                 2,6       2,1        0,4       -1,3        -1
          Strukturālā bilance2               Fin. min. 2010. g.
               (% no IKP)                   pavasara prognoze            n.p.      n.p.       n.p.       n.p.       n.p.
                                         COM 2010. g. pavasara
                                                 prognoze                35,2      34,2        44        50,5      54,9
        Valsts kopējais parāds               Fin. min. 2010. g.
               (% no IKP)                   pavasara prognoze            35,2      34,2        44        49,9      51,7
    Piezīmes.
    1
      Pamatojoties uz lēsto potenciālo pieaugumu 2,2%, 2,1%, 1,1 %, 1,0 % un 1,3 % apmērā attiecīgi laikposmā no
    2007. gada līdz 2011. gadam.
    2
      Cikliski koriģētā bilance, izņemot vienreizējos un citus pagaidu pasākumus. Saskaņā ar Komisijas dienestu 2010. gada
    pavasara prognozi vienreizēju un citu pagaidu pasākumu apjoms 2009. gadā ir 0,1 % no IKP un 2010. gadā 0,2 % no
    IKP, abi deficītu palielinoši.
    Avots:
    Finanšu ministrijas 2010. gada pavasara prognoze; Komisijas dienestu 2010. gada pavasara prognoze (COM);
    Komisijas dienestu aprēķini
LV                                                                5                                                        LV
 ---pagebreak---                                               Priekšlikums
                                        PADOMES LĒMUMS
                       par pārmērīga budžeta deficīta pastāvēšanu Somijā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu,
   ņemot vērā Eiropas Komisijas priekšlikumu,
   ņemot vērā Somijas apsvērumus,
   tā kā:
   (1)    Saskaņā ar Līguma par Eiropas Savienības darbību 126. pantu dalībvalstīm jāizvairās
          no pārmērīga valsts budžeta deficīta.
   (2)    Stabilitātes un izaugsmes pakta mērķis ir sakārtotas valsts finanses kā līdzeklis, lai
          nostiprinātu nosacījumus stabilām cenām un stiprai, stabilai izaugsmei, kas veicina
          nodarbinātības kāpumu.
   (3)    Pārmērīga budžeta deficīta novēršanas procedūra, ko regulē Līguma 126. pants, kuru
          sīkāk izskaidro Padomes Regula (EK) Nr. 1467/97 par to, kā paātrināt un precizēt
          pārmērīga budžeta deficīta novēršanas procedūras īstenošanu4, un kas ir Stabilitātes un
          izaugsmes pakta sastāvdaļa, paredz pieņemt lēmumu par pārmērīga budžeta deficīta
          pastāvēšanu. Līgumam pievienotajā Protokolā par pārmērīga budžeta deficīta
          novēršanas procedūru ir izklāstīti citi noteikumi par pārmērīga budžeta deficīta
          novēršanas procedūras īstenošanu. Padomes Regulā (EK) Nr. 479/20095 paredzēti sīki
          izstrādāti noteikumi un definīcijas par to, kā piemērot minētā protokola noteikumus.
   (4)    Ar Stabilitātes un izaugsmes pakta 2005. gada reformu tika meklētas iespējas uzlabot
          efektivitāti un ekonomisko pamatojumu, kā arī ilgstoši saglabāt valsts finanšu
          ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis
          būtu pilnībā ņemts vērā visos pārmērīga budžeta deficīta novēršanas procedūras
          posmos. Tādējādi Stabilitātes un izaugsmes pakts kalpo par atbalstu valdības politikai,
          lai ātrāk atkal sasniegtu stabilu budžeta stāvokli, ņemot vērā situāciju ekonomikā.
   4
          OV L 209, 2.8.1997., 6. lpp.
   5
          OV L 145, 10.6.2009., 1. lpp.
LV                                                  6                                             LV
 ---pagebreak---    (5)    Līguma 126. panta 5. punktā noteikts, ka Komisija adresē Padomei atzinumu, ja tā
          uzskata, ka dalībvalstī pastāv vai var rasties pārmērīgs budžeta deficīts. Komisija,
          ņēmusi vērā savu ziņojumu saskaņā ar 126. panta 3. punktu un balstoties uz
          Ekonomikas un finanšu Komitejas atzinumu saskaņā ar 126. panta 4. punktu, ir
          secinājusi, ka Somijā ir pārmērīgs budžeta deficīts. Tāpēc Komisija ir adresējusi
          Padomei šādu atzinumu par Somiju [2010. gada 15. jūnijā]6.
   (6)    Līguma 126. panta 6. punktā noteikts, ka Padomei ir jāizskata jebkādi apsvērumi, ko,
          iespējams, vēlētos iesniegt attiecīgā dalībvalsts, un tad, pamatojoties uz vispārēju
          novērtējumu, jāpieņem lēmums par to, vai pastāv pārmērīgs budžeta deficīts. Somijas
          gadījumā šā vispārējā novērtējuma rezultātā ir pieņemti turpmāk minētie secinājumi.
   (7)    Saskaņā ar datiem, ko Somijas iestādes paziņojušas 2010. gada aprīlī, bija plānots, ka
          valsts kopbudžeta deficīts Somijā sasniegs 4,1 % no IKP 2010. gadā, tādējādi
          pārsniedzot atsauces vērtību 3 % no IKP. Lai gan trešajā papildbudžetā, ko Somijas
          Finanšu ministrija iesniedza parlamentā 2010. gada 14. maijā, norādīts, ka nodokļu
          ieņēmumi 2010. gadā varētu būt lielāki nekā plānots, oficiāli tas nav mainījis deficīta
          mērķi. Plānotais deficīts nav bijis tuvu atsauces vērtībai 3 % no IKP, bet plānotais
          atsauces vērtības pārsniegums ir izņēmums Līgumā un Stabilitātes un izaugsmes paktā
          paredzētajā nozīmē. Tas jo īpaši ir ekonomikas nopietnas lejupslīdes rezultāts Līguma
          un Stabilitātes un izaugsmes pakta izpratnē. Turklāt plānoto atsauces vērtības
          pārsniegumu var uzskatīt par īslaicīgu. Saskaņā ar Komisijas dienestu 2010. gada
          pavasara prognozi deficīts 2011. gadā būs mazāks par atsauces vērtību, ja plānotā
          ekonomikas atgūšanās apstiprināsies. Līgumā minētais deficīta kritērijs nav izpildīts.
   (8)    Saskaņā ar informāciju, ko Somijas iestādes paziņoja 2010. gada aprīlī, valsts kopējais
          parāds vēl nepārsniedz atsauces vērtību 60 % no IKP, proti, tas ir 49,9 % no IKP
          2010. gadā. Komisijas dienestu 2010. gada pavasara prognozē lēsts, ka parāda
          attiecība 2010. gadā būs 50,5 % no IKP un tā pieaugs līdz 54,9 % no IKP 2011. gadā,
          kas nepārsniedz atsauces vērtību 60 % no IKP. Līgumā minētais parāda kritērijs ir
          izpildīts.
   (9)    Gatavojot Padomes lēmumu par pārmērīga budžeta deficīta pastāvēšanu atbilstīgi
          126. panta 6. punktam, „būtiskos faktorus” saskaņā ar Padomes Regulas (EK)
          Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā
          izpildīti divi nosacījumi, proti, ka budžeta deficīts joprojām saglabājas tuvu atsauces
          vērtībai un ka atsauces vērtība tiek pārsniegta tikai uz laiku. Somijas gadījumā šie abi
          nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie
          faktori,
   IR PIEŅĒMUSI ŠO LĒMUMU.
                                                   1. pants
   No vispārējā novērtējuma izriet, ka Somijā ir pārmērīgs budžeta deficīts.
   6
          Visi ar pārmērīga budžeta deficīta novēršanas procedūru saistītie dokumenti, kas attiecas uz Somiju,
          atrodami šādā tīmekļa vietnē:
          http://ec.europa.eu/economy_finance/sgp/deficit/countries/index_en.htm.
LV                                                     7                                                       LV
 ---pagebreak---                                              2. pants
   Šis lēmums ir adresēts Somijas Republikai.
   Briselē,
                                              Padomes vārdā —
                                              priekšsēdētājs
                                              […]
LV                                               8            LV